text: नई दिल्‍ली। भारत और चीन के बीच रिश्‍तों पर जमीं बर्फ एक बार फिर से पिघलती दिख रही है। चीनी राष्‍ट्रपति शी जिनपिंग से मुलाकात के लिए प्रधानमंत्री नरेंद्र मोदी चीन के लिए रवाना हो गए हैं। जल्‍द ही मोदी और जिनपिंग के बीच मुलाकात होने जा रही है। दोनों देशों के सरकार प्रमुखों की मुलाकात का कोई एजेंडा तय नहीं है, लेकिन जानकारों के मुताबिक, डोकलाम गतिरोध के बाद रिश्‍तों में जमीं धूल को साफ करने में यह मुलाकात बड़ी भूमिका अदा करेगी।